**Atbalsts ģimenēm ar bērniem Olaines novadā**

* Saskaņā ar saistošajiem noteikumiem Nr. 35 „Par nekustamā īpašuma nodokļa atvieglojumu piešķiršanas kārtību Olaines novadā” tiek piešķirti nekustamā īpašuma nodokļa atvieglojumi šādām nekustamā īpašuma nodokļa maksātāju kategorijām:

|  |  |
| --- | --- |
| **Nodokļu maksātāju kategorijas** | **Nodokļa atvieglojums (%)**no taksācijas gadam aprēķinātās nekustamā īpašuma nodokļa summas |
| Personas, kurām ir kopīga deklarētā dzīvesvieta ar bērnu invalīdu vai nestrādājošo personu ar pirmās un otrās grupas invaliditāti, kura ir šīs personas vai tās laulātā bērns, mazbērns, brālis, māsa, laulātais, kāds no vecākiem vai vecvecākiem. | 90% apmērā |
| Maznodrošinātas personas. | 90% apmērā |
| Audžuģimenes. | 50% apmērā |
| Nodokļu maksātājs:* kuram ir divi nepilngadīgi bērni (ne vairāk par 427 eiro no attiecīgajā periodā aprēķinātās nekustamā īpašuma nodokļa summas), ja šajā nekustamajā īpašumā abiem bērniem taksācijas gada 01.janvārī ir deklarēta dzīvesvieta.
 | 50% apmērā |
| Nodokļu maksātājam:* kuram ir trīs un vairāk nepilngadīgi bērni vai nestrādājoši pilngadīgi bērni līdz 24 gadu vecumam, kuri apgūst augstāko izglītību pilna laika studijās Latvijas Republikā (ne vairāk par 427 eiro no attiecīgajā periodā aprēķinātās nekustamā īpašuma nodokļa summas), ja šajā nekustamajā īpašumā vismaz trim no minētajiem bērniem taksācijas gada 01.janvārī ir deklarēta dzīvesvieta.
 | 90% apmērā |

* Katru gadu pašvaldība piešķir 996 EUR katrai bērnu grupai pašvaldības pirmsskolas izglītības iestādēs, pilnībā finansējot izglītības programmas nodrošinājumu ar mācību līdzekļiem. Tas nozīmē, ka vecākiem, kuru bērni apmeklē pašvaldības PII, nav jātērē nauda mācību līdzekļu iegādei.
* Pašvaldība skolu budžetos papildus valsts finansējumam regulāri plāno finansējumu mācību grāmatu iegādei, tāpēc mācību priekšmetu grāmatas mūsu novada skolēniem ir bez maksas.
* Par katru bērnu, kurš ēd siltās pusdienas pie skolas ēdnīcas kopgalda, pašvaldība sedz vairāk nekā pusi no kopējām ēdināšanas izmaksām, un vecāku maksa, neatkarīgi no kopējām ēdināšanas pakalpojuma izmaksām, ir tikai 0,55 EUR.
* Pašvaldība nodrošina Olaines pagasta teritorijā dzīvojošo skolēnu nokļūšanu līdz pašvaldības vispārizglītojošajām vidusskolām, izsniedzot bezmaksas braukšanas kartes autobusā vai sedzot transporta izdevumus (Olaines novadā deklarētiem bērniem) tad, ja uz skolu nav iespējams nokļūt ar skolēnu vai sabiedrisko autobusu. Skolēni ar izsniegto bezmaksas braukšanas karti var braukt uz Olaines 1. un 2. vidusskolu ar jebkuru AS „Rīgas Taksometru parks” maršruta autobusu Nr.5034 no plkst. 7.00. līdz  19.00.
* Pašvaldība ir izstrādājusi vairākus skolēnu pārvadājumu autobusa maršrutus, organizējot un apmaksājot Olaines pagasta teritorijā dzīvojošu bērnu (piem., Uzvaras līdumā, Pēterniekos, Mežsētās, Jāņupē, Vectīreļos u.c.) nokļūšanu uz Olaines skolām. Ar skolēnu pārvadājumu maršrutiem ikviens var iepazīties Olaines novada pašvaldības interneta mājas lapā [www.olaine.lv](http://www.olaine.lv/) .
* Pašvaldība piešķir braukšanas izdevumu kompensāciju bērnu invalīdu vecākiem transporta nodrošināšanai no dzīvesvietas līdz Bērnu invalīdu izglītības un rehabilitācijas centram.
* Pašvaldība nodrošina autobusu skolēnu pārvadāšanai uz/no ar mācību procesu saistītiem pasākumiem (mācību olimpiādes, sporta sacensības u.tml.), skolēnu pašdarbības kolektīvu koncertiem, skatēm, mēģinājumiem u.tml.
* Pašvaldība kompensē izdevumus Olaines novada bērnu pirmsskolas izglītības programmas apguvei privātās pirmsskolas izglītības iestādēs vai pakalpojumu saņemšanai pie privātā bērnu uzraudzības pakalpojuma sniedzēja saskaņā ar saistošajiem noteikumiem. Līdzfinansējumu piešķir par bērnu no pusotra gada vecuma līdz pamatizglītības uzsākšanas brīdim, pamatojoties uz vecāku vai bērna likumīgā pārstāvja iesniegumu, ja bērna un vismaz viena vecāka dzīvesvieta ir deklarēta Olaines novada administratīvajā teritorijā un bērns ir reģistrēts uzņemšanai Olaines novada pašvaldības pirmsskolas izglītības iestādē, bet nesaņem pakalpojumu Olaines novada pašvaldības dibinātā izglītības iestādē. Līdzfinansējuma apmērs par vienu bērnu mēnesī ir vienāds ar vidējiem uzturēšanas izdevumiem vienam bērnam Olaines novada pašvaldības pirmsskolas izglītības iestādēs pirmsskolas izglītības programmas īstenošanai attiecīgajā budžeta gadā.
* Vasarā Olaines sākumskolā (Jaunolainē) un Olaines 2. vidusskolā ar pašvaldības līdzfinansējumu notiek eko-nometnes.
* Ģimenes ar bērniem, tāpat kā jebkurš cits iedzīvotājs, var apmeklēt Olaines Vēstures un mākslas muzeju bez maksas.
* *Olaines peldbaseina apmeklējums\*:*
	+ Bērniem līdz 6 gadu vecumam peldbaseins bez maksas.
	+ Maksa bērniem un jauniešiem (no 7  līdz 16 gadiem, uzrādot skolēnu apliecību, un visiem Olaines 1. un 2. vidusskolas, un Olaines Mehānikas un tehnoloģijas koledžas izglītojamiem, uzrādot skolēna vai studenta apliecību) – 2,00 EUR.
	+ Maznodrošinātām ģimenēm (uzrādot attiecīgu dokumentu) **– 1,00 EUR.**
	+ Peldbaseina viena apmeklējuma reize daudzbērnu ģimenes loceklim (uzrādot attiecīgu dokumentu) – 1,00 EUR. Daudzbērnu ģimenes apmeklējums (3 un vairāk ģimenes locekļiem)  3,00 EUR ģimenei.
	+ Bērns invalīds un viņa pavadonis (uzrādot attiecīgu dokumentu) apmeklē peldbaseinubez maksas.
	+ *Baseina ģimenes biļetes maksa:*
	+ 2 pieaugušie un 2 bērni 10,00 EUR.
	+ 2 pieaugušie un 1 bērns 8,00 EUR.
	+ 1 pieaugušais un 2 bērni 5,00 EUR.

\*Salīdzinājumam – parasti viena peldbaseina apmeklējuma reize maksā 4,00 EUR vienai personai.

* ***Olaines slidotavas apmeklējums:***
	+ **Maksa par apmeklējumu bērniem līdz 14 gadu vecumam (ieskaitot) ir 0,50 EUR.**
* **Abu vidusskolu skolēni sporta stundu laikā bez maksas apgūst peldētprasmi Olaines peldbaseinā un ziemas sezonā - slidošanas prasmes Olaines slidotavā.**
* **Liela daļa interešu izglītības pulciņu bērniem Olaines novadā ir bez maksas.**
* **Olaines novada dome finansiāli atbalsta bērnu un jauniešu dalību gan individuāli, gan komandu vai kolektīvu sastāvā dažādos konkursos, festivālos, sacensībās, treniņnometnēs u.tml.**

**Atbalsts ģimenēm ar bērniem, kuru sniedz pašvaldības aģentūra “Olaines sociālais dienests”**

*Sociālā palīdzība*

*I Sociālās palīdzības pabalsti trūcīgām ģimenēm:*

* pabalsts garantētā minimālā ienākumu (GMI) līmeņa nodrošināšanai,
* pabalsts sakarā ar ilgstošu slimību līdz 60 eiro apmērā par katru ģimenes locekli 12 mēnešu periodā,
* pabalsts medicīnas pakalpojumu un medicīnas preču iegādei līdz 45 eiro apmērā par katru ģimenes locekli 12 mēnešu periodā,
* pabalsts bērnu ēdināšanai skolā 100% apmērā,
* pabalsts bērnu ēdināšanai pirmsskolas izglītības iestādē 100% apmērā,
* pabalsts bērnu ēdināšanai vasaras nometnēs līdz 45 eiro apmērā,
* pabalsts bērna izglītībai un audzināšanai 72 eiro apmērā (katra mācību gada sākumā),
* dzīvokļa pabalsts.

*II Sociālās palīdzības pabalsti ģimenēm ar bērniem, kuru vidējie ienākumi uz vienu cilvēku nepārsniedz 170 eiro mēnesī:*

* pabalsts bērnu ēdināšanai skolā 50% apmērā,
* pabalsts bērnu ēdināšanai pirmsskolas izglītības iestādē 70% apmērā,
* pabalsts bērna izglītībai un audzināšanai 72 eiro apmērā (katra mācību gada sākumā),
* dzīvokļa pabalsts.

*III Sociālās palīdzības pabalsti ģimenēm ar bērniem, neizvērtējot ģimenes ienākumus:*

* bērna piedzimšanas pabalsts 150 eiro apmērā,
* pabalsts daudzbērnu ģimenei bērna izglītībai un audzināšanai 72 eiro apmērā (katra mācību gada sākumā),
* pabalsts daudzbērnu ģimenei bērnu ēdināšanai skolā 100% apmērā,
* pabalsts daudzbērnu ģimenei bērnu ēdināšanai pirmsskolas izglītības iestādē 100% apmērā,
* pabalsts bērnam ar invaliditāti, kura uzturēšanās slimnīcā vai rehabilitācijas iestādē iespējama tikai ar pavadoni, 145 eiro apmērā,
* pabalsts bērnam ar invaliditāti sakarā ar ilgstošu slimību 90 eiro apmērā 12 mēnešu periodā,
* pabalsts bērnam ar invaliditāti medicīnas pakalpojumu un medicīnas preču iegādei 60 eiro apmērā 12 mēnešu periodā,
* pabalsts audžuģimenei bērna uzturam 257 eiro mēnesī,
* pabalsts audžuģimenei bērna mīkstā inventāra iegādei 145 eiro gadā,
* pabalsts aizbildnim bērna ikdienas izdevumiem 65 eiro mēnesī,
* pabalsts aizbildnim bērnu ēdināšanai skolā 100% apmērā,
* pabalsts aizbildnim bērnu ēdināšanai pirmsskolas izglītības iestādē 100% apmērā,
* pabalsts aizbildnim bērna izglītībai un audzināšanai 72 eiro apmērā (katra mācību gada sākumā).

*Sociālie pakalpojumi*

*I Iesaistītie speciālisti, kuri nepieciešamības gadījumā sniedz palīdzību:*

* sociālais darbinieks,
* psihologs,
* psihiatrs,
* psihoterapeits,
* narkologs,
* sociālais rehabilitētājs.

*II Grupu nodarbības bērniem un vecākiem:*

* bērnu emocionālās audzināšanas grupa vecākiem, kuriem ir bērni vecumā no 0 līdz 7 gadiem,
* māmiņu klubs “Saules zaķis” māmiņām ar bērniem līdz 1 gada vecumam,
* dusmu pārvaldīšanas grupa 11 – 14 gadus veciem bērniem,
* sociālās uzvedības korekcijas programma nepilngadīgajiem likumpārkāpējiem,
* aizbildņu ģimeņu tikšanās.

*III Bērnu iesaiste sociālās aktivitātēs Bērnu un jauniešu sociālā atbalsta centrā „OLAKS”:*

* lietderīga brīvā laika pavadīšana,
* darbnīcas skolu brīvlaikos,
* dalība Olaines novada pašvaldības domes izsludinātajos jauniešu projektos,
* dalība biedrības “Garā pupa” projektos,
* “Džimbas drošības programma” pirmsskolas un sākumskolas vecuma bērniem.

*IV Sociālās rehabilitācijas ģimenēm ar bērniem koordinācija:*

* sociālās rehabilitācijas pakalpojumi bērniem, kas cietuši no vardarbības,
* [sociālās rehabilitācijas pakalpojumi bērniem, kas atkarīgi no psihoaktīvām vielām.](http://www.lm.gov.lv/text/1974)